b'\n_START_ARTICLE_\nRafael dos Anjos\n_START_SECTION_\nUltimate Fighting Championship\n_START_PARAGRAPH_\nDos Anjos debuterade i UFC den 15 november 2008 p\xc3\xa5 UFC 91 hvor han m\xc3\xb8dte Jeremy Stephens og tabte via KO i 3. omgang. _NEWLINE_Han fik yderligere efter dette 15 kampe hvoraf han vadt 11 og tabte 4 inden han m\xc3\xb8dte Nate Diaz den 13. december, 2014 p\xc3\xa5 UFC on Fox 13. Han vandt kampen via enstemmig afg\xc3\xb8relse. Han dominerede overlegent de f\xc3\xb8rste 2 omgange med slag og spark hvorefter han kontrollerede 3. omgang p\xc3\xa5 gulvet.._NEWLINE_Efter dette m\xc3\xb8dte han den 14. marts, 2015 den regerende mester i letv\xc3\xa6gt Anthony Pettis i en titelkamp p\xc3\xa5 UFC 185. Dos Anjos vandt kampen via enstemmig afg\xc3\xb8relse og blev dermed organisationens mester i letv\xc3\xa6gt._NEWLINE_P\xc3\xa5 UFC on Fox: dos Anjos vs. Cerrone 2 den 19. december 2015 forsvarede dos Anjos titlen mod fanfarvoritten og erfarne topudfordrer, Donald Cerrone. Dos Anjos vandt kampen via TKO i 1. omgang._NEWLINE_Dos Anjos skulle have m\xc3\xb8dt Conor McGregor den 5. marts, 2016 p\xc3\xa5 UFC 196 i hans andet titelforsvar af letv\xc3\xa6gts-titlen. Men det blev offentliggjort den 23. februar at dos Anjos var tvunget til at melde afbud efter at han havde br\xc3\xa6kket foden under tr\xc3\xa6ning._NEWLINE_Dos Anjos m\xc3\xb8dte Eddie Alvarez p\xc3\xa5 UFC Fight Night: dos Anjos vs. Alvarez den 7. juli 2016 og tabte kampen via TKO i 1. omgang. Han tabte dermed ogs\xc3\xa5 titlen i letv\xc3\xa6gt._NEWLINE_Den 5. november 2016 m\xc3\xb8dtes dos Anjos og Tony Ferguson i hovedkampen p\xc3\xa5 UFC Fight Night: dos Anjos vs. Ferguson. Ferguson vandt kampen via enstemmig afg\xc3\xb8relse_NEWLINE_P\xc3\xa5 UFC Fight Night: Holm vs. Correia den 17. juni, 2017 gjorde dos Anjos sin debut i welterv\xc3\xa6gt mod Tarec Saffiedine. Dos Anjos vandt kampen via enstemmig afg\xc3\xb8relse._NEWLINE_Dos Anjos och Neil Magny m\xc3\xb8dtes den 9. september, 2017 p\xc3\xa5 UFC 215. Dos Anjos vandt kampen via submission i 1. omgang._NEWLINE_Den 16. december, 2017 m\xc3\xb8dtes dos Anjos og Robbie Lawler i hovedkampen p\xc3\xa5 UFC on Fox: Lawler vs. dos Anjos. Dos Anjos vandt via via enstemmig afg\xc3\xb8relse._NEWLINE_P\xc3\xa5 UFC 225 den 9. juni, 2018 m\xc3\xb8dtes dos Anjos og Colby Covington i en interimtitelkamp i welterv\xc3\xa6gt. Covington vandt via enstemmig afg\xc3\xb8relse.'